MEGA พุ่ง 5.10% ลุ้นกำไร Q4/59 ทำนิวไฮ!
MEGA พุ่ง 5.10% ลุ้นกำไร Q4/59 ทำนิวไฮ! ล่าสุด ณ เวลา 10.22 น. ราคาอยู่ที่ 25.75 บาท บวก 1.25 บาท หรือ 5.10% สูงสุดที่ 26 บาท ต่ำสุดที่ 24.80 บาท มูลค่าซื้อขายที่ 130.40 ล้านบาท ด้าน บล.กสิกรไทย แนะนำ "ซื้อ" MEGA เป้า 27 บาท/หุ้น
19 ธ.ค. 2559

ผู้สื่อข่าวรายงานว่า ราคาหุ้นบริษัท เมก้า ไลฟ์ไซแอ็นซ์ จำกัด (มหาชน) หรือ MEGA ณ เวลา 10.22น. ราคาอยู่ที่ 25.75 บาท บวก 1.25 บาท หรือ 5.10% สูงสุดที่ 26 บาท ต่ำสุดที่ 24.80 บาท มูลค่าซื้อขายที่ 130.40 ล้านบาท ขณะที่ดัชนีตลาดหุ้นไทยโดยรวมบวก 0.11%
 
ด้าน บล.กสิกรไทย ระบุในบทวิเคราะห์ โดยแนะนำ “ซื้อ” MEGA ราคาเป้าหมาย 27 บาท/หุ้นเนื่องด้วยอัตราการเติบโตของกำไรสุทธิที่แข็งแกร่ง, ระดับ Valuation ที่น่าสนใจ และ อัพไซด์จากกการเข้าซื้อกิจการ Bio-Life ในมาเลเซีย คาดอัพไซด์ราว 4-8% จากประมาณการกำไรในปี 2560-61 จากการเข้าซื้อ Bio-Life เมื่อเดือนที่ผ่านมา
ทั้งนี้ยังคงมั่นใจว่ากำไรสุทธิของ MEGA จะทำจุดสูงสุดใหม่ได้ในไตรมาส 4/59 นี้ เนื่องด้วยช่วง High season และผลขาดทุนจากอัตราแลกเปลี่ยนที่น่าจะน้อยลงอย่างมีนัยสำคัญ หลังจากที่ค่าเงินไนราเทียบกับเงินบาทเริ่มทรงตัวในไตรมาสนี้ มองราคาน้ำมันที่กำลังจะผ่านจุดต่ำสุดในปีนี้จะช่วยทำให้ดีมานด์ของตลาดไนจีเรียและมาเลเซียของ MEGA ค่อยๆฟื้นตัวขึ้นมา หลังจากที่ซบเซาตั้งแต่ปี 2558 เนื่องจากประเทศเหล่านี้พึ่งพิงรายได้จากการส่งออกน้ำมันค่อนข้างมาก
 
 